เงินบาทปิด 30.58/60
&nbsp;ธนาคารซีไอเอ็มบีไทย รายงาน เงินบาทปิด 30.58/60 ทรงตัวจากช่วงเช้า แม้ระหว่างวันผันผวน
17 มิ.ย. 2554

ธนาคารซีไอเอ็มบีไทย รายงาน เงินบาทปิด 30.58/60 ทรงตัวจากช่วงเช้า แม้ระหว่างวันผันผวน
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดที่ระดับ 30.58/60 บาท/ดอลลาร์ จากช่วงเช้าที่เปิดตลาดที่ระดับ 30.59/61 บาท/ดอลลาร์ ค่อนข้างทรงตัวจากช่วงเช้า แต่วันนี้เงินบาทค่อนข้างผันผวน โดยมีจังหวะตอนช่วงบ่ายที่เงินบาทอ่อนค่าบ้าง สาเหตุที่อ่อนค่าก็เป็นไปตามทิศทางเดียวกันกับค่าเงินยูโร
โดยวันนี้เงินบาททำ High ที่ระดับ 30.62 บาท/ดอลลาร์ และทำ Low ที่ระดับ 30.58 บาท/ดอลลาร์ 
"วันนี้บาทขึ้นๆลงๆทั้งวัน แต่ก็มีอ่อนค่าเหมือนกันในช่วงบ่าย ตามยูโร ยูโรแข็งเราก็แข็ง ยูโรอ่อนเราก็อ่อน" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศหลังปิดตลาดวันนี้ เงินยูโรปิดที่ระดับ 1.4243/1.4245 ดอลลาร์/ยูโร จากช่วงเช้าที่อยู่บริเวณระดับ 1.4993/4998 ดอลลาร์/ยูโร ส่วนเงินเยนปิดที่ระดับ 80.40/44 เยน/ดอลลาร์ จากช่วงเช้าที่อยู่ที่ระดับ 80.60/64 เยน/ดอลลาร์ 
นักบริหารเงิน คาดว่า วันจันทร์เงินบาทน่าจะเคลื่อนไหวในกรอบ 30.55-30.65 บาท/ดอลลาร์ โดยให้ติดตามสถานการณ์ทางยุโรป เรื่องแก้ปัญหาหนี้ของกรีซ เพราะตัวเลขเศรษฐกิจสหรัฐไม่ได้มีอะไรสำคัญมาก เช่น มหาวิทยาลัยมิชิแกนเปิดเผยดัชนีความเชื่อมั่นขั้นต้นเดือนมิ.ย. และ Conference Board เปิดเผยดัชนีชี้นำเศรษฐกิจสหรัฐเดือนพ.ค.